L'Ajuntament reparteix entre els comerços locals el paper de regal nadalenc que edita amb motius de Paterna
09/12/2021

# L'Ajuntament reparteix entre els comerços locals el paper de regal nadalenc que edita amb motius de Paterna

[![El Ayuntamiento reparte entre los comercios locales el papel de regalo navideño que edita con motivos de Paterna ](/images/noticias/2021/12/7774/7774_lg.jpg)](/images/noticias/2021/12/7774/7774_lg.jpg)

09.12.2021

El consistori, a través de la regidoria de Comerç, ha tornat a editar, tal com fera l'any passat, un paper nadalenc amb motius de Paterna amb el qual els establiments de la ciutat podran embolicar els regals que els paterneros i paterneras adquirisquen en els seus locals

L'Ajuntament de Paterna, a través de la regidoria de Comerç, ha tornat a editar, tal com ja fera per primera vegada en 2020, paper de regal nadalenc que inclou diferents motius representatius de la ciutat com la commemoració del centenari del naixement d'Antonio Ferrandis, el 50 aniversari de la declaració de la Torre com BIC o el desé aniversari de l'associació Paterna Ciutat d'Empreses.  
  
Tal com ha explicat el regidor de Comerç, Fernando Carrión “aquesta iniciativa, que va tindre un gran acolliment l'any passat, té com a objectiu animar als veïns i veïnes a realitzar les seues compres de Nadal en el comerç local, amb l'al·licient que els regals aniran embolicats amb aquest paper especial tan paterner”.  
  
El consistori ha imprés 75.000 fulles d'aquest paper perquè cada establiment puga disposar d'unes 100 unitats que podran utilitzar com a embolcall de les compres de regals que es realitzen en els seus locals.  
  
El regidor de Comerç ja ha començat a repartir per diferents establiments els fulls de paper de regal, que es distribueix de manera gratuïta per a - tal com ha indicat Fernando Carrión - “acostar a la ciutadania els establiments del municipi, que són molts i amb una oferta de productes i serveis molt variada, impulsant així el consum en la pròpia ciutat”.